Solus Operating System

Solus Operating System, eller Solus, er en uavhengig irsk linuxdistribusjon for datamaskinarkitekturen x86-64. Den er etterfølgeren til SolusOS, som var basert på Debian. Den tilbys som en kuratert rullende utgivelse som lanseres under slagordet «installer nå, og oppdater for alltid».

Solus benytter pakkesystemet eopkg; dette er en fork av pakkesystemet PiSi, som ble utviklet for den tyrkiske linuxdistribusjonen Pardus. Standard skrivebordsmiljø er Budgie, men Solus finnes også med GNOME og MATE.

Solus Operating System ble lansert 27. desember 2015. Versjon 4 er siste versjon; den ble lansert 17. mars 2019.Solus Operating System, DistroWatch, besøkt 15. oktober 2019 

Referanser

Kategori:Linux-distribusjoner
Kategori:Linuxdistribusjoner lansert i 2015